Dunavecse Város Önkormányzata Pénzügyi, Ügyrendi, Humán és Városgazdálkodási Bizottsága

172-3/2026.

JEGYZŐKÖNYV

Készült a bizottság 2026. március 31-én /14,00-14,55 / megtartott üléséről



Az ülés helye: Városháza ülésterme

Jelen vannak:
Molnár Gyula képviselő, a bizottság elnöke, Sándor Zsombor képviselő, a bizottság elnökhelyettese, Aranyi János Gábor képviselő, a bizottság elnökhelyettese, Dallos Erika képviselő, a bizottság tagja, Mohácsi-Dér Gabriella képviselő, a bizottság tagja és Tóth József a bizottság nem képviselő tagja (6 fő)

Tanácskozási joggal jelen vannak:
Vörös Sándor polgármester, Kochné Vadászi Borbála alpolgármester, Nagy Erzsébet jegyző, Ginál Róbert gazdálkodási csoportvezető, Gugyella Mariann óvodaigazgató (Százszorszép Óvoda), dr. Pándi Ottó intézményvezető (dr. Kolozs Gergely Kistérségi Egészségügyi Centrum), Horváth-Gallai Eszter igazgató (Vikár Béla Művelődési Ház), Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde), Aranyi Ágota igazgató (Vikár Béla Könyvtár)

Jegyzőkönyvvezető: Marticsné Molnár Szilvia


Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Aranyi János Gábor fogja aláírni. Javasolta, hogy a 2026. március 31-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 6 igen szavazattal, ellenszavazat nélkül az alábbi határozatot hozták:

70/2026. (III. 31.) normatív
Napirend elfogadása
(2026. március 31.)
										H a t á r o z a t a

I. 2.)    Bizottság beszámolója a 2025. évi tevékenységéről   
II. 3.)    Térítési díjakról szóló rendelet módosításához való hozzájárulás
III. 4.)    Helyi Választási Bizottság tagjainak megválasztása
IV. 5.)    Közterület elnevezése (MZ Precast Kft kérelme)
V. 6.)    Döntés árajánlatok beérkezéséről (játszótéri játékok)
VI. 7.)    Konyhai eszközök díjtételének módosítása
VII. 8.)    Dunavecse 1399/16 hrsz ingatlannal kapcsolatos döntés

VIII.    9.)  Döntés óvodai támogatás elfogadásáról
IX. 10.)  Gördülő fejlesztési terv véleményezésének kérése
X. 11.)  Intézmények belső ellenőrzési tervének elfogadása
XI. 12.)  Szakrendelő alapító okiratának módosítása
XII. 13.)  Takarékszövetkezettel kapcsolatos döntés


A napirendi pontok elfogadása után megkezdődött azok egyenkénti tárgyalása.


I. Napirend:
 2.)    Bizottság beszámolója a 2025. évi tevékenységéről   
     Előterjesztő: Vörös Sándor polgármester
     Előterjesztésért felelős: Marticsné Molnár Szilvia igazgatási ügyintéző
                             Témafelelős: Molnár Gyula képviselő


Molnár Gyula képviselő, a bizottság elnöke
A munkaterv szerint elkészült a beszámoló, ami nagyon részletes, mind a feladatokat, mind az üléseket tekintve. Az előterjesztés tartalmazza a bizottsági feladatokat, valamint az elmúlt évben hány ülést tartottunk és milyen témákat tárgyaltunk. Köszönöm a beszámoló összeállítását.

Megkérdezem a bizottság tagjaitól, hogy ki ért egyet a beszámolók elfogadásával?

A bizottság tagjai 6 igen szavazattal, ellenszavazat nélkül a következő határozatot hozták:

71/2026. (III. 31.)
Bizottságok beszámolója a 2025. évi tevékenységéről   									   	 					 H a t á r o z a t a

1./ A Pénzügyi, Ügyrendi és Városgazdálkodási Bizottság megtárgyalta „Bizottság beszámolója a 2025. évi tevékenységéről” című napirendet és azt javasolja elfogadni a képviselő-testület számára.

2./ Ezen határozatról értesül:
- Molnár Gyula képviselő, a bizottság elnöke


II. Napirend:
3.)  Térítési díjakról szóló rendelet módosításához való hozzájárulás
             Előterjesztő:  Vörös Sándor polgármester
             Előterjesztésért felelős: Nagy Erzsébet jegyző
                        Témafelelős: Molnár Gyula képviselő
 


Molnár Gyula képviselő, a bizottság elnöke
Kunszentmiklós Város Önkormányzat Képviselő-testületének a gyermekjóléti és a személyes  gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosítása szükséges. Ez a KESZI által előterjesztett térítési díjakra vonatkozik. Javaslom a határozati javaslat elfogadását.

Vörös Sándor polgármester
Az áraink változatlanok, Dunavecse vonatkozásában az érvényben lévő árakat tartjuk tovább. 
Ezzel kapcsolatban szeretném a bizottságot tájékoztatni, hogy az ellenőrző hatóság minősítette a konyhát, 100 pontból 92 pontot értek el. Gratulálok az élelmezésvezetőnek, jeles minősítést kaptak. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a határozat javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

72/2026. (III. 31.) 
A gyermekjóléti és a személyes
gondoskodást nyújtó szociális
ellátásokról, azok igénybevételéről,
valamint a fizetendő térítési díjakról szóló
rendeletmódosításhoz hozzájárulás
									H a t á r o z a t a																				                    				
1./ A Pénzügyi, Ügyrendi és Városgazdálkodási Bizottság úgy rendelkezik, hogy Kunszentmiklós Város Önkormányzat Képviselő-testületének a gyermekjóléti és a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosításához javasol hozzájárulni az előterjesztésben foglaltak szerint.

2./ Az előterjesztés a határozat elidegeníthetetlen részét képezi. 

3./ Ezen határozatról értesül:
- Molnár Gyula képviselő, a bizottság elnöke


III. Napirend:
 4.)   Helyi Választási Bizottság póttagjainak megválasztása
                          Előterjesztő: Nagy Erzsébet jegyző
                          Előterjesztésért felelős: Nagy Erzsébet jegyző
                          Témafelelős: Molnár Gyula képviselő



Molnár Gyula képviselő, a bizottság elnöke
A választások előkészítése során egyeztetéseket folytattunk, majd nyilatkoztattuk a korábban megbízott választási bizottsági tagokat és póttagot, hogy a megbízást vállalják-e. A tagok közül Laub Miklós elnök és Squor Mária Ilona elnökhelyettes nem vállalták a megbízatást és írásban benyújtották a tisztségről való lemondásukat. Így a helyi választási bizottság tagjainak száma 3 főre csökkent, ami még határozatképes, de kockázatos.
A választási bizottság tagjaira tett indítványhoz módosító javaslat nem nyújtható be. A választási bizottság póttagjainak megválasztásáról egy szavazással kell dönteni. Amennyiben határidőre nem születik döntés, úgy a helyi választási bizottság tagjait a HVI vezetőjének indítványára a Területi Választási Bizottság bízza meg. Fentiek alapján az alábbi személyek megválasztásra a következő a javaslat: Dudáné Driszkó Adrienn Dunavecse, Fő út 187. és Szűcs Zsuzsanna Dunavecse, Petőfi u. 64/A. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

73/2026. (III. 31.) 
Helyi Választási Bizottság póttagjainak megválasztása

									H a t á r o z a t a

1.) A Pénzügyi, Ügyrendi és Városgazdálkodási Bizottság megtárgyalta a „Javaslat a Helyi Választási Bizottság (HVB) póttagjainak megválasztására” című előterjesztést és a választási eljárásról szóló 2013. évi XXXVI. törvény 23. § (1) bekezdésében foglaltak szerint – a Helyi Választási Iroda vezetőjének indítványára tekintettel a Helyi Választási Bizottságokba póttagként az alábbi állampolgárokat javasolja megválasztani:

Póttagok: Dudáné Driszkó Adrienn Dunavecse, Fő út 187.
	    Szűcs Zsuzsanna Dunavecse, Petőfi u. 64/A.

2.) A bizottság javasolja felkérni Vörös Sándor polgármestert, hogy a megválasztott bizottsági póttagoktól az esküt vegye fel.

3.) Ezen határozatról értesül:
- Molnár Gyula képviselő, a bizottság tagja

IV. Napirend:
 5.)   Közterület elnevezése (MZ Precast Kft kérelme)
                          Előterjesztő: Vörös Sándor polgármester
                          Előterjesztésért felelős: Nagy Erzsébet jegyző
                          Témafelelős: Aranyi János Gábor képviselő


Molnár Gyula képviselő, a bizottság elnöke
Felkérem a napirend témafelelősét, hogy ismertesse a napirendet.

Aranyi János Gábor képviselő, a bizottság elnökhelyettese
Az MZ Precast Kft. ügyvezetője írásban kérelmezte a Dunavecse 0242/35 hrsz-ú út elnevezését Építők Útja-ra. Javaslom a kérés támogatását.

Nagy Erzsébet jegyző
Ezután fogunk írni egy tájékoztatót a civil szervezeteknek, az intézményeknek, hogy tegyenek javaslatot. Erre 30 napjuk van. Most csak arról kell dönteni, hogy szándékozunk-e változtatni az elnevezésen. 

Vörös Sándor polgármester
Javaslom, hogy kérjük fel Jegyző asszonyt a további ügyintézés miatt.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták: 

74/2026. (III. 31.)
Közterület elnevezése
									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse 0242/35 hrsz. alatt lévő „kivett/út” megnevezésű utat javasolja elnevezni. 

2./ A bizottság javasolja felkérni Nagy Erzsébet jegyzőt a további teendők ellátásra.

3./ Ezen határozatról értesül:
- Aranyi János Gábor képviselő, a bizottság elnökhelyettese


V. Napirend:
 6.)    Döntés árajánlatok beérkezéséről (játszótéri játékok)
                           Előterjesztő: Vörös Sándor polgármester
                           Előterjesztésért felelős: Vörös Sándor polgármester
                           Témafelelős: Molnár Gyula képviselő
                        

Molnár Gyula képviselő, a bizottság elnöke
Beérkeztek a játszóvárra az árajánlatok. A Játszótér 2006 Kft és a Hetes Kft. bruttó 15.005.050 Ft összegű ajánlatot adott.

Aranyi János Gábor képviselő, a bizottság elnökhelyettese
Annyit fűznék hozzá, hogy a Hetes Kft. már több ízben dolgozott a településen, sőt a játékokat ők szokták hitelesíteni. Ezért én őket választanám. 

Vörös Sándor polgármester
Valóban, több éves kapcsolatunk van a Hetes Kft-vel, ilyen szempontból logikus lenne a döntés, hogy őket választjuk. 

Tóth József a bizottság tagja
Mindenki vállalta a beüzemelést is?

Vörös Sándor polgármester
Úgy vállalták, hogy az ütéscsillapítást mi csináljuk meg. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a Hetes Kft ajánlatát fogadjuk el 15.005.050 Ft összegben?

A bizottság tagjai 6 igen szavazattal, ellenszavazat nélkül a következő határozatot hozták:

75/2026. (III. 31.)
Döntés árajánlatok beérkezéséről
(játszótéri játékok)																			       H a t á r o z a t a										
1./ A Pénzügyi, Ügyrendi, Humán és Városgazdálkodási Bizottság megtárgyalta a Döntés árajánlatok beérkezéséről (játszótéri játékok) című napirendet és úgy határoz, hogy a játszóvárra beérkezett árajánlatok közül a Hetes Kft. ajánlatát javasolja elfogadni bruttó 15.005.050 forint összegben.

2./ Ezen határozatról értesül:
- Molnár Gyula képviselő, a bizottság elnöke


VI. Napirend:
 7.)    Konyhai eszközök díjtételének módosítása
   Előterjesztő: Vörös Sándor polgármester
                           Előterjesztésért felelős: Nagyné Bajnok Erzsébet 
                           Témafelelős: Molnár Gyula képviselő



Molnár Gyula képviselő, a bizottság elnöke
Az élelmezésvezető szeretné a konyhai terítékek használati díjának felülvizsgálatát és a tervezett díjat módosítását a határozati javaslat szerint.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül a következő határozatot hozták:

76/2026. (III. 31.) 
Konyhai terítékek használati díjának
felülvizsgálata
																					H a t á r o z a t a										
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dr. Kolozs Gergely Tipegő Bölcsőde konyhájában 2026. április 1. napjától a külső rendezvényeken alkalmazott rezsiköltségeket és az önkormányzat tulajdonában lévő eszközök bruttó használati díját változatlan mértékkel az alábbiak szerint javasolja meghatározni: 
	
Ételkészítési díjak:
· köret			46,- forint/adag
· leves			92,- forint/adag
· sültek + köret		138,- forint/adag
· pörkölt + köret		115,- forint/adag
· tepsis ételek		első tepsi 4.600, - forint, minden további 2.300, - forint

Terítékek használati díja:
· lapostányér			50,- forint/db
· mélytányér			50,- forint/db
· kistányér			30,- forint/db
· evőeszköz			40,- forint/garnitúra
· pohár		             30,- forint/db
· kancsó				100,- forint/db
· kávés csésze+alj és kiskanál	60,- forint/db
· tálak, merőkanállal			120,- forint/db
· egyéb tartozékok			50,- forint/db (kenyereskosár, szalvéta tartó)
· só, bors szóró tartóval		120,- forint/db
· melegen tartó ételszállító		500,- forint/db
· zsúrkocsi				400,- forint/db
· asztal szoknya terítővel		2.000.- forint/garnitúra
· terítő				400,- forint/db
· badella tetővel			300,- forint/db
· melegen tartó badella fedővel, 
lábakkal, pasztilla nélkül		1.000,- forint/garnitúra

2./ Ezen határozatról értesül:
- Molnár Gyula képviselő, a bizottság elnöke


VII. Napirend:
8.)  Dunavecse 1399/16 hrsz ingatlannal kapcsolatos döntés
                        Előterjesztő: Vörös Sándor polgármester
                        Előterjesztésért felelős: Vörös Sándor polgármester
                        Témafelelős: Aranyi János Gábor képviselő



Molnár Gyula képviselő, a bizottság elnöke
Felkérem Polgármester urat a napirend ismertetésére.

Vörös Sándor polgármester
Múltkori testületi ülésen döntöttünk arról, hogy kérünk értékbecslést a szóban forgó területre. Ezt meg is tettük, de közben problémák merültek fel. Az új tulajdonos kimérette a telekhatárt a Cédrus utca irányából. Sajnos a telekhatár és a mostani kerítés között átlagosan 80-100 cm a különbség. Magyarán, ha kitenné a kerítést a helyére, akkor a Cédrus utca egy részét elvenné a kerítés. Ha az út beszűkül, akkor nem tud végigmenni a kukásautó. Mint látjátok ez a terület 110 m2. Azt gondolom, hogy ezt továbbra is biztosítani kellene, hogy a kukásautó be tudjon menni. A másik probléma, az önkormányzati tulajdonú telekkel kapcsolatosan van. A /5, /6, /7-es házak tulajdonosainál a jelölt telekhatár nem esik egybe az ő általuk használt kerítéssel. Jelentős túlhasználat van, amit valahogy meg kellene szüntetni. Van olyan túlhasználó, akinek a területén épület van. Az a javaslat fogalmazódott meg, hogy ebből az anyaggödörből 587 m2-t külön értékesítünk a Haslinger Kft-nek. Az első javaslat az volt, hogy ebből az 587 m2-ből cseréljünk el 110 m2-t, ami az útra kell, a többit pedig megveszi a Haslinger. Azokat a m2-ket, amik az említett háztulajdonosok mögött vannak, megveszik a tulajdonosok. Elképzelésnek jó volt, csak erre nagy hajlandóság nincs a /5 és /7 részéről. Ezért az a javaslat született, hogy a /5-nél van egy mérési pont, onnan lenne húzva egy új telekhatár úgy, hogy a /6-nál a terület túlhasználás meglegyen, kihúznánk egészen a /7 telkéig. Ha itt egyenes határt tudunk teremteni, akkor az egész területet a Haslinger Kft. megvenné. Egyébként a lakók állítása szerint Kovács Péter még a kilencvenes években megszavaztatta a testülettel, hogy a területeket ingyen használhatják a lakók. Az első kérdésem, hogy ilyen cserét tudunk-e támogatni?

Aranyi Gábor János képviselő, a bizottság elnökhelyettese
Mindenféleképpen tudjuk. Kérdésem, hogy az 1398/2, illetve az 1398/3 terület milyen besorolásban van?

Vörös Sándor polgármester
Úgy tudom, hogy az egyik gazdasági a másik ipari területben van. 

Aranyi Gábor János képviselő, a bizottság elnökhelyettese
A szóban forgó terület milyen besorolású?

Nagy Erzsébet jegyző
A művelési ága: anyaggödör

Aranyi Gábor János képviselő, a bizottság elnökhelyettese
Nekem itt azzal van bajom, hogy megint a lakóövezet mellé ipart engedünk.

Vörös Sándor polgármester
A Haslinger Kft. parkolót és napelemparkot épít a területre. A rajzon lévő egyik területen van egy nagy gödör.

Aranyi Gábor János képviselő, a bizottság elnökhelyettese
Kérdésem, hogy azt be is töltötték?

Vörös Sándor polgármester
Nem, csak a határig töltötték fel, az önkormányzat területén nincs munkálat.

Molnár Gyula képviselő, a bizottság elnöke
[bookmark: _GoBack]A házak ott nem fognak úszni nagy eső után? Mivel az a terület záportározó volt. Ott a kertekből is odafolyt a víz.

Tóth József a bizottság tagja
Az 1399/5-ös hajlandó megvenni azt a területet, amit használ?

Vörös Sándor polgármester
Ő használ a legkevesebbet, de ő, az, aki nem mutat hajlandóságot.

Tóth József a bizottság tagja
Az a véleményem, hogy azok a telkek, amik be vannak rajzolva pirossal: 254, 437, 183 m2-t, ha megveszik, akkor maradjon így, de ha nem, akkor pedig húzni kell egy vonalat. Ha nem szeretné megvenni, akkor húzódzkodjon vissza a saját területéig. 



Vörös Sándor polgármester
Ha marad maradvány terület, akkor a Földhivatal csak úgy engedélyezi, ha van bejárata. 

Aranyi Gábor János képviselő, a bizottság elnökhelyettese
Ennyi idő után már el is birtokolhatnák a területet, hivatkozva arra, hogy több mint 20 éve rendben tartják a területet.

Vörös Sándor polgármester
Az értékbecslés is akkor fog elkészülni, ha már tudjuk a végleges állapotot. 

Aranyi Gábor János képviselő, a bizottság elnökhelyettese
Mivel nem megközelíthető területről van szó, nem nagy értéke van. 

Tóth József a bizottság tagja
Ezt nem mondhatod rá, mivel a Haslinger Kft. meg szeretné venni. 

Vörös Sándor polgármester
Az is baj, hogy a 474 m2 nagyságú terület a többihez képest is mélyebben van, oda kellene töltés sok m3, de a 437 m2-es terület pedig egy kráter. Ha azt meglátja valaki, meg nem veszi. 

Tóth József a bizottság tagja
Összeszámoltam a területeket, 1822 m2, ami pirossal be van számolva, úgy, hogy levontam belőle 110 m2 területet. Ha így számoljuk, akkor kettő építési telek méret, ami kb. 8-10 millió forint bevételt eredményezne. 

Vörös Sándor polgármester
Jobb az a megközelítés, hogy nem az ipari területhez hasonlítjuk, hanem a lakóövezethez. 

Tóth József a bizottság tagja
Én azt el tudom fogadni, amit berajzoltál, ha a lakók hajlandóságot mutatnak, részükre el kell adni a területeket. 

Nagy Erzsébet jegyző
Először meg kell nézni a területek besorolását, mert ha másik övezetbe van, nem tudja hozzácsatolni a területéhez.

Vörös Sándor polgármester
Nem is biztos, hogy akarja, ha napelem lesz rajta. 

Aranyi Gábor János képviselő, a bizottság elnökhelyettese
Én inkább azon aggódom, hogy oda fog folyni a víz.

Vörös Sándor polgármester
Addig nem tudunk az ügyben tovább lépni, itt elvi hozzájárulásra van szükség. Egyetértünk-e abban, hogy a Cédrus utca maradjon továbbra is utca? Esetleges adásvétel esetén jóváírjuk a hátsó telekrészletből. Továbbá meg kell vizsgálni, hogy hogyan alakítható ki a túlhasználatok figyelembe vételével a valódi telekhatár. A szünetben meg fogjuk nézni a területek besorolását. 



Aranyi Gábor János képviselő, a bizottság elnökhelyettese
Tizenöt évvel ezelőtt a Dohánybolt tulaja kérte a terület átsorolását és emlékeim szerint a környező területek lakóövezeti besorolásba voltak. 

Tóth József a bizottság tagja
Ha jól emlékszem ez után a döntés után, a Tüzép telep és a varroda rész gazdasági övezetbe lett sorolva.

Vörös Sándor polgármester
A szünetbe meg fogjuk nézni a terület besorolását és a testületi ülésen folytatjuk. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a témában ne hozzunk döntést?

A bizottság tagjai 6 igen szavazattal, ellenszavazat nélkül az alábbi határozatot hozták:

77/2026. (III. 31.)
Dunavecse 1399/16 hrsz ingatlannal kapcsolatos döntés																										        H a t á r o z a t a										
1./ A Pénzügyi, Ügyrendi, Humán és Városgazdálkodási Bizottság megtárgyalta „Dunavecse 1399/16 hrsz ingatlannal kapcsolatos döntés” napirendet és tisztázó kérdések miatt nem tud javaslatot tenni. 

2./ Ezen határozatról értesül:
- Aranyi János Gábor képviselő, a bizottság elnökhelyettese


VIII. Napirend:
 9.) Döntés óvodai támogatás elfogadásáról
                        Előterjesztő: Vörös Sándor polgármester
                        Előterjesztésért felelős: Vörös Sándor polgármester
                        Témafelelős: Molnár Gyula képviselő


Molnár Gyula képviselő, a bizottság elnöke
A Százszorszép Óvoda is részt vett az országos Happy Hét kihívásban, melynek célja a vízfogyasztás népszerűsítése. Ehhez a programhoz csatlakozott a Schneider Electric is. Az óvodai programokon a Schneider Electric három munkatársa, mint Fenntarthatósági nagykövetek vettek részt. A gyártól ez alkalomból ajándékokat is kaptak 1000 Ft/fő értékben. Az intézményvezető kéri, hogy az ajándékokat elfogadhassák, mint adományt. Javaslom az elfogadását.

Vörös Sándor polgármester úr
Az óvoda javára megtartásra került egy jótékonysági bál januárban, a bevételből az SZMK-s szülők azt mondták, hogy 1.020.000 Ft értékben bútort rendeltek az óvoda részére.  Ezt a két tételt kell elfogadnunk. 

Megkérdezem a bizottság tagjaitól, hogy ki ért egyet a határozati javaslat elfogadásával oly módon, hogy kiegészítve a jótékonysági bál bevételéből felajánlott 1.020.000 Ft-tal?

A bizottság tagjai 6 igen szavazattal, ellenszavazat nélkül az alábbi határozatot hozták:

78/2026. (III. 31.)
Adomány elfogadása (Százszorszép Óvoda)
																      					  H a t á r o z a t a

										
1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasol hozzájárulni a Schneider Electric Kft. által a Százszorszép Óvoda részére felajánlott adomány - 1000 Ft/fő értékű ajándék – elfogadásához.

2./ A bizottság továbbá úgy határoz, hogy a Százszorszép Óvoda javára megrendezett jótékonysági bál bevételéből felajánlott 1.020.000 Ft összeg erejéig megrendelésre kerülő bútorokat – javasol hozzájárulni az elfogadásához.

3./ Ezen határozatról értesül:
- Molnár Gyula képviselő, a bizottság elnöke


IX. Napirend:
                    10.)  Gördülő fejlesztési terv véleményezésének kérése
     Előterjesztő: Vörös Sándor polgármester
                             Előterjesztésért felelős: Vörös Sándor polgármester
                             Témafelelős: Molnár Gyula képviselő



Molnár Gyula képviselő, a bizottság elnöke
A társaság elkészítette a közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési tervét. A víziközmű-szolgáltatásról szóló törvény szerint a Bácsvíz Zrt. nyújtja be engedélyezésre a gördülő fejlesztési terveket a Magyar Energetikai és Közmű-szabályozási Hivatal részére. Szeptemberben elfogadtuk a kiegészítést, amely a  napelemes erőmű, energiatároló és villamosenergia tároló létesítésére szólt. Javaslom a terv elfogadását.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési tervének elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:


79/2026. (III. 31.)
Gördülő Fejlesztési terv véleményezésének kérése
									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési tervét javasolja elfogadni a képviselő-testület számára elfogadni.

2./ Ezen határozatról értesül:
- Molnár Gyula képviselő, a bizottság elnöke


X. Napirend:
                    11.)  Intézmények belső ellenőrzési tervének elfogadása
                             Előterjesztő: Vörös Sándor polgármester
                             Előterjesztésért felelős: Vörös Sándor polgármester
                             Témafelelős: Molnár Gyula képviselő


Molnár Gyula képviselő, a bizottság elnöke
[bookmark: _Hlk225412625]Dunavecse Város Önkormányzata és intézményei Százszorszép Óvoda, Vikár Béla Könyvtár, Vikár Béla Művelődési Ház, Dr. Kolozs Gergely Tipegő Bölcsőde, Dr. Kolozs Gergely Kistérségi Egészségügyi Centrum, Dunavecsei Polgármesteri Hivatal éves ellenőrzési kötelezettségét az Államháztartásról szóló 2011. évi CXCV. tv. (Áht.) írja elő. Az Áht 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.
Az éves ellenőrzési terv elkészítésére vonatkozó szabályokat a költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendelet (Bkr.) tartalmazza. A belső ellenőrzési vezető (a költségvetési szerv belső ellenőrzési egységének vezetője, ha a költségvetési szervnél egy fő látja el a belső ellenőrzést, akkor a belső ellenőrzést ellátó személy) feladata, hogy Stratégiai ellenőrzési tervet és kockázatelemzés alapján éves Ellenőrzési tervet készítsen, a tervnek a kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. 
A belső ellenőrzési tevékenység ellátásához kapcsolódó normatívát a költségvetési törvényjavaslat nem tartalmazza, így a feladat ellátásáról az önkormányzat csak a szűkösen rendelkezésére álló szabad forrásai terhére tudja megvalósítani. A jogszabály a belső ellenőrzés kötelezettségét írja elő mennyiségi megkötés nélkül, így egy ellenőrzés kiválasztásával és az előírt tartaléknapok biztosításával megfelelünk az előírásoknak. Az ellenőrzések javasolt témáit előterjesztésemben felsoroltam, a fentiek figyelembevételével szíveskedjenek a 2026. év során ellenőrizendő témát vagy témákat megjelölni, az Ellenőrzési terv a választott témák figyelembevételével ezt követően kerül feltöltésre. A Ber. 32. §. (4) bekezdése alapján az éves ellenőrzési tervet a testületnek a vizsgálat évét megelőző év december 31-ig kell jóváhagynia.
A folyamatos éves ellenőrzések már sok témakört lefedtek az elmúlt években, a 2026. évre aktuális lenne az előirányzat módosítások vizsgálatát kérni, mivel a folyamatban lévő kincstári ellenőrzés kapcsán jó lenne a belső ellenőr felügyeletével felülvizsgálni a korábbi gyakorlatot.
Javaslom a határozati javaslat elfogadását, melyben szintén a 40. téma kerülne elfogadásra.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

80/2026. (III. 31.)
Javaslat az önkormányzat intézményei
2026. évre vonatkozó belső
ellenőrzésére
											
											H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy az Önkormányzat intézményeiben - Százszorszép Óvoda, Vikár Béla Könyvtár, Vikár Béla Művelődési Ház, dr. Kolozs Gergely Tipegő Bölcsőde, dr. Kolozs Gergely Kistérségi Egészségügyi Centrum és a Dunavecsei Polgármesteri Hivatal - 2026. évi belső ellenőrzésre 40. A költségvetési előirányzatok módosításának, átvezetéseinek ellenőrzése témát javasolja választani. 

2./ A bizottság javasolja felkérni 
Ginál Róbert gazdálkodási csoportvezetőt, hogy a témára három árajánlatot kérjen be, a belső ellenőrzés összegét a költségvetésbe tervezze be,
 - Vörös Sándor polgármester urat a legkedvezőbb árajánlatot adóval kösse meg a szerződést.  
Határidő: 2026. június
Felelős: Ginál Róbert gazdálkodási csoportvezető   

3./ Ezen határozatról értesül:
- Molnár Gyula képviselő, a bizottság elnöke


XI. Napirend:
                    12.) Szakrendelő alapító okiratának módosítása
                           Előterjesztő: Nagy Erzsébet jegyző
                           Előterjesztésért felelős: Nagy Erzsébet jegyző
                           Témafelelős: Molnár Gyula képviselő


Molnár Gyula képviselő, a bizottság elnöke
A Szakrendelő alapító okiratának módosítása szükséges, mivel a házi gyermekorvos helyettesítésére a Szakrendelő köt megbízási szerződést a gyermekorvosokkal, és Szakrendelőnek kell működési engedély szerezni.
Az alábbi kormányzati funkcióval szükséges az alapító okiratot kiegészíteni: 072111 Háziorvosi alapellátás. Az alapító okirat elfogadására az államháztartásról szóló 2011. évi CXCV. törvény 8/A § (2) bekezdés és 11. § (7) bekezdés, valamint a 111. § (26) bekezdés értelmében a Magyar Államkincstár honlapján közzétett formanyomtatványok (okirat minták) alapján kell, hogy sor kerüljön. Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

81/2026. (III. 31.)
A Dr. Kolozs Gergely Kistérségi Egészségügyi
 Centrum alapító okiratának módosítása
									H a t á r o z a t a

A Pénzügyi, Ügyrendi, Humán és Városgazdálkodási Bizottság megtárgyalta a „Javaslat a Dr. Kolozs Gergely Kistérségi Egészségügyi Centrum alapító okiratának módosítására” című előterjesztését és a következő határozatot hozza:

1./	A bizottság úgy határoz, hogy a Dunavecse Város Önkormányzat Dr. Kolozs Gergely Kistérségi Egészségügyi Centrum alapító okiratát módosító okiratot, valamint az egységes szerkezetű alapító okiratot e határozat melléklete szerinti tartalommal elfogadja.

2./	A bizottság felkéri
	a) Vörös Sándor polgármestert a módosító okirat elektronikus aláírására. 
	b) a jegyzőt az alapító okiraton a törvény előírásainak megfelelő alaki és tartalmi változtatásokat hajtsa végre, s egyben felkéri annak a Magyar Államkincstár felé történő elektronikus továbbítására. 

3./ Ezen határozatról értesül:
- Molnár Gyula képviselő, a bizottság elnöke


XII. Napirend:
                  13.)    Takarékszövetkezettel kapcsolatos döntés
    Előterjesztő: Vörös Sándor polgármester
    Előterjesztésért felelős: Vörös Sándor polgármester
                            Témafelelős: Molnár Gyula képviselő
                            Tárgyalja: P.Ü.H.V. Bizottság


Molnár Gyula képviselő, a bizottság elnöke
Felkérem a Polgármester urat, hogy tegye meg szóbeli előterjesztését.

Vörös Sándor polgármester
Az elmúlt időszakban kaptatok rajzot a padlástér kialakításának lehetőségéről. Én kaptam egy körülbelüli becslést, hogy mennyibe kerülne a gépészet kialakítása fenkolokkal, illetve hőszivattyúval. Nem döntöttünk arról, hogy kezdjük el a felújítást és ha elkezdjük, akkor milyen irány mentén. A funkcióban sem tudtunk dönteni. Abban viszont igen, hogy a padlástérben kialakítjuk a vendégek elszállásolására a szobákat. Első lépésként nyílászárókat kell cserélni, ami egyértelműnek tűnik, akkor arra kérünk be árajánlatokat. Így el lenne kezdve a munkafolyamat. Ami minden gond nélkül kivitelezhető, azzal léphetünk előre. Ami majdnem kész van rész, ott még nem gipszkartonból vannak a síkok megcsinálva, hanem pozdorjából és üveggyapotszerű a szigetelés, de nem éri el az 5 cm-t. Tehát valószínű ott újra kell szigetelni és a ferde falakat is ki kellene cserélni gipszkartonra. 

Molnár Gyula képviselő, a bizottság elnöke
A tetőhöz hozzá kell nyúlni?

Vörös Sándor polgármester
A tetőnél a vápához, van amit újra kell rakni. 

Aranyi Gábor János képviselő, a bizottság elnökhelyettese
Abban egyetértettünk, hogy legyenek felül szobák kialakítva, alul viszont egy olyan közösségi teret kellene kialakítani, ami vendéglátásra alkalmas. Így a művelődési házon kívül lenne egy másik olyan hely is, ahol rendezvényeket lehetne tartani. A tetőnél viszont le kellene szedni a komplett cserepet és újra kellene lécezni és fóliázni. A pótlásnak nincs értelme, ami már megindult, az el kezd rohadni. Amit mondtál, hogy a szigetelést le kell cserélni, azzal egyetértek, mert az nem szigetelés. Mind a kettő felét aljzatolni kell. A tetőtérben a nyílászárók cseréje egyértelmű. Alul viszont nem biztos, hogy ekkora ablakok kellenek. Mindenképpen föntről kellene elindulni. A mai napig fenntartásaim vannak a hőszivattyús fűtéssel kapcsolatban. Én inkább a gázkazánt vagy villanykazánt javasolnám. Először mindenképpen a tetővel kezdenék, mert utána már nem lehet megbontani. Megnézetném szakemberrel, hogy mit javasolnak. A betervezett összeg véleményem szerint lehet, hogy még a tetőtérre sem lesz elég. 

Vörös Sándor polgármester
Javaslom, hogy mondjuk ki, hogy milyen funkcióra alakítsuk ki a tetőteret és utána kérünk be árajánlatot a tetőnek a javítására. 

Tóth József a bizottság tagja
Az a kérdés, hogy tényleg kellenek-e ekkora nagyságú közlekedők, mert annyiba kerülnek, mintha szobákat alakítanánk ki. Mind a kettő oldalon van 10-10 m2 folyosó. Nem lehetne úgy átalakítani, hogy ne legyenek benne ezek a nagy területű folyosók?

Vörös Sándor polgármester
Azt ne felejtsük el, hogy itt egy olyan szálláshelyi szolgáltatás lesz, ami bérbe adható. Ennek tűzvédelmi szabályai vannak, menekülési utat kell biztosítani. A menekülési út szélességét nem tudjuk megtartani, nem biztos, hogy kapunk rá működési engedélyt. 

Tóth József a bizottság tagja
Úgy gondolom, hogy át lehet úgy alakítani, hogy mindegyik szobának legyen önálló bejárata és ne legyen szüksége erre a nagy folyosóra és hozzárakni a szobák nagyságához, mert annyival értékesebb lesz az a helyiség. A közfalakhoz az Itong-ot javasolnám, a ferde falakhoz tűzálló gipszkartont. Kérdésem, hogy az önkormányzatok jogosultak a H-tarifára? A hőszivattyú mellett az szól, hogy meg tudjuk oldani a hűtést és a fűtést is. 

Vörös Sándor polgármester
Hőszivattyú esetén napelemet kell tenni a tetőre vagy az udvarra. Javaslom, hogy arról szülessen döntés, hogy a padlástérben kialakuljanak a szobák. Továbbá, hogy nézessük meg a tetőt és arra műszaki tartalmat és árajánlatot kérjünk be. 

Aranyi Gábor János képviselő, a bizottság elnökhelyettese
Mivel nem engedélyköteles beruházás, ezért javasolom, hogy rajzoltassuk újra, egyetértek Tóth Józseffel a folyósokat illetően. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az elhangzottakkal?


A bizottság tagjai 6 igen szavazattal, ellenszavazat nélkül az alábbi határozatot hozták:

82/2026. (III. 31.)
Takarékszövetkezettel kapcsolatos
döntés									H a t á r o z a t a


1./ A Pénzügyi, Ügyrendi, Humán és Városgazdálkodási Bizottság úgy határoz, hogy a régi Takarékszövetkezet épületében javasolja a tetőtér kialakítását, illetve felújítását.

2./ A bizottság továbbá úgy határoz, hogy az épület tetőszerkezetét szakember nézze át és tegyen javaslatot a felújítás műszaki tartalmára és ez alapján árajánlat bekérését javasolja.

3./ Ezen határozatról értesül:
- Molnár Gyula képviselő, a bizottság elnöke


Aranyi Gábor János képviselő, a bizottság elnökhelyettese
Javaslom, hogy vizsgáljuk meg a zártkerek művelés alóli kivonását és hozzunk erről rendelet is. 

Vörös Sándor polgármester
Kivédi azt a kötelezettségét, hogy kifüggesztésre kerüljön az adásvétel?

Aranyi Gábor János képviselő, a bizottság elnökhelyettese
Például a szomszéd is megvehesse, anélkül, hogy ő aranykalászos gazda lenne. 

Vörös Sándor polgármester
Ha szeretnénk ilyen rendeletet, akkor döntsétek el és mi elkészítjük a tervezetet. 

Aranyi Ágota intézményvezető
Én a múlt évben jeleztem ezt a kérésünket Jegyző asszonynak, hogy van egy területünk a Végh-Vár Kft felé egy gyümölcsös. Akkor mondtad, hogy többen jelezték ezt a kérést, mi azóta várunk.

Nagy Erzsébet jegyző
A főépítésznek az volt a véleménye, hogy a rendezési tervvel egyszerre kerüljön elfogadásra ez a rendelet. 

Vörös Sándor polgármester
Az áprilisi ülésre készíteni fogunk előterjesztést.

A bizottság tagjai egyhangúan, határozathozatal nélkül egyetértettek a javaslattal.

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1455-kor bezárta.


Kmft.

